Joldasbay Dilmuratov

Joldasbay Dilmuratov (1928-jıl 5-may-2000) — shayır.

 Ómir hám miynet jolı 
1928-jılı 5-mayda Shımbay rayonında tuwılǵan. 1950-jılı pedagogikalıq instituttı sırttan oqıp tamamlaydı.

J. Dilmuratov Shımbay rayonındaǵı A.S. Pushkin atındaǵı segiz jıllıq mektepte muǵallim hám direktor bolıp isleydi. 1952-jıldan baslap «Sovet Qaraqalpaqstanı» gazetasında ádebiy xızmetker, sońınan teleradio komitetinde aǵa redaktor lawazımlarında isleydi.

J. Dilmuratov 1955-jıldan Jazıwshılar awqamınıń aǵzası.

 Dóretiwshiligi 
Onıń dáslepki qosıqları 1948-jılı járiyalandı.

Házirge shekem onıń «Jaslıq yoshı» (1954), «Qaraman» (1961), «Júrek alǵısı» (1966), «Náwbáhár» (1973), «Gúller ashılǵanda» (1976), «Zaman zawqı» (1983), «Sen menin ilhamımsan» (1988) sıyaqlı toplamları baspadan shıqtı.

1992-jılı onıń «Tańlamalı shıǵarmalarınıń bir tomlıǵı» basıldı.

J. Dilmuratovtıń balalarǵa arnalǵan qosıqları, poemaları házirgi poeziyada belgili orın tutadı, bulardıń qatarında shayırdıń «Ómir gúli» (1958), «Artekte» (1969), «Kiyikler» (1976), «Jolbarıstıń táǵdiri» (1980) hám basqa da toplamların atap ótiwge boladı. Shayırdıń ayırım shıǵarmaları ózbek, qırǵız tillerinde járiyalanǵan.

 Jetiskenlikleri 
J. Dilmuratov Qaraqalpaqstan hám Ózbekstan Respublikasına miyneti sińgen mádeniyat xızmetkeri. Ol Ózbekstan Respublikası Joqarǵı Keńesiniń húrmet jarlıǵı menen sıylıqlanǵan.

 Ádebiyatlar 
 Қарақалпақстан Республикасы жазыўшылары (библиографиялык мағлыўмат) / нашрга тайёрловчи 3. Бекбергенова -T .: Extremum press , 2011. 240 бет. ISBN 978-9943-356-45-0

 Derekler 

Kategoriya:Qaraqalpaq shayırları
Kategoriya:Alfavit boyınsha shayırlar
Kategoriya:Shımbay rayonında tuwılǵanlar